
Aquesta  obra  és  propietat 
de  son  autor,  i  ningú  podrà 
representar-la,  traduir-la  ni 
reimprimir-la  sense  el  séu 
permís  :  La  Sociedad  de 
Autores  Espanoles  és  l'en- 
carregada de  cobrar  els  drets 
de  representació  :  Queda  fet 
el  dipòsit  que  marca  la  llei 


PERSONATGES 


Joan 40  anys 

Jaume. 35  » 

Josep 30  » 

Tia  Pepa 70  » 

Antón 60  » 

Manelet 18  » 

Època:  mig  sigle  passat 


Aquesta  obra  fou  estrenada  en  el  teatre  del  Foment 
Martinenc,  el  dia  5  de  Janer  de  1913,  baix  el  següent 
repartiment :yooAZ,  Vicents  Sukrez;  Jaume,  Joan  Pons; 
Josep,  Enric  Ambí;  Tia  Pepa,  Dolors  Varela;  Antón, 
Josep  Baus;  Manelet,  Lluís  Casaíias. 

ACTE  ÚNIC 


Interior  d'una  casa  de  pagès,  a  la  montanya  catalana. 
Portes  al  fons  i  laterals.  Taula,  cadires,  bancs,  llar  de 
foc,  etc.  Distribuïdes  convenientment,  eines  de  llau- 
rança,  sacs,  garbes,  etc. 


ESCENA   PRIMERA 
Tia  Pepa  i  Manelet 


(La  tia  Pepa  prepara  la  taula  per  a  sopar,  quan 
entra  en  Manelel,  corrent  i  esbufegant.) 

MANELET 

Tia  Pepa,  ja  soc  aquí! 

TIA  PEPA 

Per  què  véns  tant  corrent?  Estàs  tot  suat! 

MANELET 

Ja  veureu  :  el  senyor  Joan,  a  l'eixir  del  cemen- 
tiri, m'ha  dit :  «Vés  i  digues  a  la  tia  Pepa  que 
amaneixi  el  sopar  aviat.» 

TIA  PEPA 

I  per  què  vol  sopar  tant  dejorn? 

MANELET 

Oh!  Això  no  m'ho  ha  dit. 

TIA  PEPA 

Dèu  voler  anar  a  descansar  d'hora.  Tantes  nits 
vetllant  l'avi!... 

MANELET 

Pobre  avi!  Prou  ha  patit!  Aquestes  tres  darre- 
res nits  les  ha  passades  en  un  ai ! 

TIA  PEPA 

Encara  sembla  que  sento  els  seus  gemecs!... 
I  pensar  que  era  més  fort  que  un  roure!... 

MANELET 

Era  dels  que  s'aferren  a  la  vida!... 

TIA  PEPA 

I  que'n  sabia,  eh!  Fins  a  última  hora  se  l'ha 
passada  bé!  Tenia  bona  gana  i  s'atipava,  i  el  cap 
sempre  ben  clar!  Era  una  fura! 

MANELET 

El  senyor  rector  sempre  deia  :  «El  que  vulgui 
ençarronar  l'avi  Rafel,  ja  cal  que's  llevi  dematí! » 

TIA  PEPA 

En  tot  tenia  sort!  Quan  feia  la  barrotada  a  cà 
l'apotecari,  sempre  guanyava! 

MANELET 

Sempre  semblava  que's  rigués  de  tothom.  Cre- 
gueu que'l  trobarem  força  a  faltar!  Tant  trempat 
sempre,  i  sempre  tant  alegre! 

TIA  PEPA 

Déu  l'hagi  ben  perdonat! 


ESCENA  II 
Els  mateixos,  més  I'Antòn 

ANTÓN 

Bona  nit! 

TIA  PEPA,  tot  parant  taula 
Bona  nit,  Antón ! 

MANELET 

Bona  nit! 

ANTÓN 

Ja  està  tot  llest!  Ja'l  tenim  soterrat! 

(S'asseu  i  queda  abatut.) 

TIA  PEPA 

Que  esteu  cansat,  Antón  ? 

ANTÓN 

De  tot  hi  ha,  Pepa!  El  cementiri  és  llunyot  i  el 

camí  dolent...  Aquestes  cerimònies  afecten,  i  més 
quan  un  és  vellot  com  jo!...  Fan  pensar  en  que 
aviat  te  tocarà  el  torn  i  que  tens  de  preparar  el 
bagatge... 

TIA  PEPA 

Vós  rai,  que  sóu  fort! 

ANTÓN 

També  ho  era  ell!... 

TIA  PEPA 

Però  sóu  més  jove! 

ANTÓN 

Ja  tinc  xeixanta  anys,  Pepa!... 

TIA  PEPA 

1  doncs  jo,  que'n  tinc  setanta! 

ANTÓN 

Vós  fareu  com  en  Rafel,  arribareu  als  noranta 
anys,  forta  i  trempada! 

MANELET 

Sí  que  n'era  d'aixerit! 

ANTÓN 

Més  de  lo  que  us  penseu:  era  llest  com  una 
centella!  Fins  ara,  al  cementiri,  quan  abans  de 
soterrar-lo  han  obert  la  caixa  per  a  dir-li  l'úl- 

tim  adéu,  la  seva  cara  feia  una  rialleta,  com  si  es 
burlés  de  tots  nosaltres...  M'ha  glaçat  les  sangs! 

TIA  PEPA 

Sigui  com  sigui,  fins  a  última  hora  ha  estat  ben 
ditxós,  vivint  voltat  dels  seus  fills  i  ben  cuidat. 

ANTÓN 

Sí,  ben  cuidat,  sí;  però  estimat,  no  gaire. 

MANELET 

Què  voleu  dir?... 

ANTÓN 

Vui  dir  que  si  no  fos  per  què  tots  sabien  que 
tenia  un  munt  d'unces,  potser  no  l'haurien  cuidat 
tant. 

TIA  PEPA 

No  digueu  això!  L'hereu  prou  ha  fet  per  ell  tot 
quant  ha  pogut  perquè  la  seva  vellesa  fos  tran- 
quila  i  feliç. 

ANTÓN 

L'hereu,  sí;  però  els  altres?  Prou  va  fer  ben  fet, 
quan  l'hereu  va  ser  major  d'edat  i  li  va  fer  dona- 
ció de  tot,  de  quedar-se  amb  les  unce3...Tia  Pepa, 
cregueu  que  no's  pot  ser  vell  i  pobre.  Tots  aquests 
que  tant  l'han  cuidat  és  perquè  esperaven  que  un 
cop  mort  en  tocarien  resultats. 

TIA  PEPA 

Escolteu,  Antón.  Digueu-me  una  cosa  que  mai 

he  pogut  entetjdre.  Per  què  va  tenir  de  fer  dona- 
ció de  tot?  Jo,  si  tingués  cases,  terres  i  diners, 
me'ls  voldria  tots  per  a  mi  fins  al  darrer  moment. 

ANTÓN 

Allavors,  l'avi  va  estar  molt  temps  malalt  i  es 
pensava  morir.  També  ho  va  fer  perquè  l'hereu 
es  pogués  casar  amb  la  pubilla  de  cà'l  Jori,  al  cel 
sia,  que  era  molt  rica. 

(Pausa.) 

TIA  PEPA 

Ara,  al  partir  el  boçot,  vindran  les  raons. 

ANTÓN 

No'n  tindran  de  raons  perquè  ja  és  sabut  que 
s'han  de  fer  parts  iguals  entre'ls  tres  fills. 

TIA  PEPA 

Sí,  però  com  que  no  més  ho  sab  l'hereu  aont 
són  amagats  els  diners... 

ANTÓN 

I  què? 

TIA  PEPA 

Que  li  buscaran  raons  per  si  se  n'ha  quedat 
més  o  per  si  no'ls  ha  repartit  bé. 

ANTÓN 

Ja  sabs  que  l'hereu  és  incapaç  de  fer  res  mal 
fet.  És  un  home  honrat  i  formal. 

TIA  PEPA 

Però  en  Jaume,  amb  la  malícia  que  li  porta  i  lo 

cobdiciós  que  és,  ja  veureu  com  li  busca  raons. 

{Se  senten  enraonaments  afòra.) 

ANTÓN 

Calleu,  que  ja  són  aquí. 

TIA  PEPA 

Ai!  Maria  santíssima,  si'm  sentís!... 

ANTÓN 

Calleu,  us  dic! 


ESCENA   III 

Els  MATEIXOS,  més  Joan,  Jaume  i  Josep 
(Entren,  tots  endolats,  silenciosos  i  tristos.) 

JOAN 

Bona  nit, 

JOSEP 

Bona  nit. 

JOAN 

Ja  heu  vist,  tia  Pepa,  com  tot  s'acaba.  Ja  no'l 
veureu  mai  més  al  pobre  pare! 

TIA  PEPA 

Consoleu-vos,  i  esteu  tranquil.  Haveu  fet  per 
ell  tot  quant  se  podia  fer  perquè  tingués  una  bona 
vellesa.  Heu  estat  bon  fill,  i  Déu  us  ho  recom- 
pensarà. 

JOAN 

Ell  també  ha  estat  un  bon  pare. 

JAUME 

Sí,  bon  pare.  Per  a  tu,  sí;  però  per  a  nosaltres... 

JOSEP 

Calla,  mal  carat!  Tu,  sempre  rencuniós!  Què 
ha  fet  de  mal  fet,  el  pare,  al  cel  sia? 

JAUME 

Tot  per  a  l'hereu  i  per  a  nosaltres  res? 

JOSEP 

I  essent  de  justícia,  què  hi  tens  que  dir? 

jaItme 
Que  no  som  tots  fills  iguals? 

JOAN 

No  rondinis,  Jaume.  Són  costums  antics  de 
la  terra.  Què  fora  la  nostra  casa,  partida  entre 
tres?  Res.  Tots  seríem  pobres.  En  canvi,  ara,  ja 
sabs  que  mentres  jo  visqui,  no't  faltarà  mai  res. 

(Pausa.) 

JAUME,  no  podent  dominar  la  seva  cobdícia 
Quan  partirem  els  diners  de  la  gerra? 

JOAN 

Quan  volgueu. 

JOSEP 

Golut!  Quina  pressa  portes  en  repartir  lo  que'l 
pobre  pare  ha  reunit  amb  tanta  paciència. 

(Pausa.) 

JAUME 

Que  n'hi  han  molts? 

JOAN 

Poc  ho  sé;  mai  els  he  vist.  Sols  sé  aont  són 
amagats. 

TIA  PEPA 

Si'm  voleu  creure,  demà  passat,  que  és  diu- 
menge, en  sortint  de  missa,  podreu  repartir-ho. 
Ara,  no  hi  penseu  més.  Respectem  la  memòria 
del  pobre  difunt. 

JOSEP 

La  Pepa  té  raó. 

JOAN 

Per  mi,  quan  volgueu. 

JAUME,  ajoan 

Bé's  coneix  que't  vas  casar  amb  una  pubilla 
rica  i  no't  fan  falta  els  diners,  que  no  portes 
pressa. 

JOSEP 

I  tu,  quina  pressa  portes,  golut!  Què'n  vols  fer 
dels  diners? 

JAUME 

Són  meus,  i  els  vui! 

JOAN 

Els  tindràs,  no  passis  ànsia. 

JAUME 

Sí,  promeses  prou,  però  els  diners  no  vénen. 

JOSEP 

Bé,  no'n  parlem  més.  Diumenge  al  migdia  ho 
arreglarem  tot. 

TIA  PEPA 

Sí,  home,  sí.  Ara,  lo  que  caldria  fora  anar  a  re- 
posar. Tu,  sobre  tot,  Joan,  ja  portes  moltes  nits 
sense  aclucar  l'ull. 

JAUME 

Sí,  però  de  primer  sopem. 

JOAN 

Poc  sento  necessitat  de  pendre  res. 

TIA  PEPA 

Jo  tampoc,  però  és  precís  pendre  una  mica 
d'aliment.  Encara  que  no  més  sigui  un  plat  de 
sopa. 

JOSEP 

Sí,  Joan;  fem-ho  com  diu  la  tia  Pepa. 

JOAN 

Com  vulguis. 

JOSEP 

Tia  Pepa,  porteu  la  sopa. 

TIA  PEPA 

Tot  seguit.  Ja  podeu  seure  a  taula. 

(S'asseuen  tots.  Pausa.) 

JAUME 

Jo  no  m'acontento  amb  sopa  solament.  Tinc 
gana,  jo. 

JOAN 

Menja  tant  com  vulguis. 

JOSEP 

Sempre  seràs  el  mateix. 

JAUME 

Cuida't  del  teu  plat  i  no  t'hi  fiquis  amb  mi. 
Cada  un  és  com  Déu  l'ha  fet. 

TIA  PEPA 

Deixa'l  estar,  que  mengi,  si  té  gana. 

(Mengen  en  silenci.  Pausa  llarga.) 

JOSEP 

Quina  pena  fa  veure  que'n  manca  un  a  taula! 

JOAN 

Sí,  molta  tristesa,  molta.  Pobre  pare!    (Plora.) 

TIA  PEPA 

Joan,  per  Deu,  reposa't. 

JOAN 

Sí,  és  precís  resignar-se.  (Pausa  llarga.) 

JOSEP 

Jo  no  tinc  gana.  No  puc  empassar-me  res. 

TIA  PEPA 

Ni  jo.  Ara,  lo  que  cal  és  anar  a  dormir. 

JOAN 

Creu  que'l  cos  m'ho  demana. 

JOSEP 

Doncs  anem-hi. 

(S'aixequen  tots,  menys  en  Jaume,  que  segueix 
menjant  amb  delit.) 

JAUME 

Jo  no  he  acabat,  encara. 

JOSEP 

Atipa't  fins  que  no  puguis  més,  fart.  Anem. 
Fins  a  demà. 

JOAN 

Vina  d'hora,  que  tenim  molta  feina  endarrerida. 

JOSEP 

Vindré  de  bon  matí. 

JOAN 

Sí,  que  convé.  Adéusiau! 

JOSEP 

Que  descansis. 

JOAN 

Adéu!  Bona  nit.  (Se'n  van.) 


ESCENA   IV 
joAN  i  Jaume 


JAUME 

Si  vols,  ja  pots  anar  a  jeure.  Jo  acabaré  de  so- 
par, i  si  no  hi  tens  res  que  dir,  em  quedaré  aquí 
aquesta  nit.  És  tard,  i  d'aquí  a  casa  hi  ha  bon 
troç  de  camí. 

JOAN 

Sí,  home,  sí,  ja't  pots  quedar;  però  sàpigues 
que  ja  t'entenc. 

JAUME 

Què  vols  dir? 

JOAN 

Que  per  lo  que  tu  vols  quedar-te  és  per  vigilar 
la  gerra  de  l'avi.  Tens  por  que  jo  la  faci  fonediça. 

JAUME 

I  ara!  No,  home,  no!  Tinc  tota  la  confiança 
en  tu! 

JOAN 

Ja's  veu! 

JAUME 

No  pensis  res  de  mal,  home. 

JOAN 

Com  que  ets  tant  cobdiciós!... 

JAUME 

També  en  feu  un  gra  massa!  Cert  que'ls  diners 
me'ls  estimo  força,  però... 

'  JOAN 

Bé,  Jaume,  ja't  conec.  Però  pensa  que  m'ofens 
molt  amb  els  teus  dubtes.  No  sé  per  què  portes 
aquesta  vida  de  neguits  i  rencunies.  Què't  dona 
dret  a  dubtar  així  de  mi?  No  he  estat  sempre  per 

tu  un  bon  germà?  No  m'has  trobat  sempre  que 
m'has  necessitat?  Si  he  nascut  primer  i  per  les 
lleis  de  la  nostra  terra  soc  l'hereu,  això  és  motiu 
de  mala  volença  de  part  teva?  No,  Jaume,  no;  jo 
no  t'he  fet  sentir  mai  amb  duresa  aquest  privilegi 
que  la  naixença  m'ha  concedit.  Sempre  t'he  esti- 
mat i  he  fet  per  tu  com  pels  altres  germans  quant 
he  pogut.  En  canvi,  tu,  sempre  çorrut,  esquerp, 
mal  pensat,  m'has  mirat  amb  mala  volença.  T'has 
pensat  veure  sempre  en  mi  intencions  perverses. 
Has  malparlat  de  mi  per  tot  arreu,  i  ara  mateix 
dubtes  de  mi  i  penses  que  per  unes  quantes  un- 
ces  et  faré  una  indignitat.  No,  Jaume,  estigues 
tranquil.  No't  faltarà  res  de  lo  que't  pertoqui. 

JAUME 

Ja  m'ho  penso. 

JOAN 

I  ara  no'n  parlem  més;  ja't  pots  quedar  aquí 
i  vigilar-me.  A  mi  res  me  fa. 

(En  Jaume  beu  alçant  el  porró  is'aixeca  de  taula.) 

JAUME 

Per  què  m'ho  dius  tot  això?   Com  hi  ha  món, 
me  teniu  ben  bé  de  cap  d'esquila! 

JOAN 

Ja  t'he  dit  que  no'n  parléssim  més.  Encara  ens 
enfadaríem! 

JAUME 

Això  mai!  (Pausa.)  Escolta,  Joan;  ja  que  m'es- 
times tant,  per  què  no  tens  més  confiança  en  mi? 

JOAN 

Què  vols? 

JAUME,  roncejant 

Per  què  no'm  dius  aont  és  amagada  la  gerra  de 
les  unces? 

JOAN 

Què'n  tens  de  fer?  Quan  serà  l'hora,  ja  la  des- 
enterrarem! 

JAUME 

Ah!...  És  enterrada? 

JOAN 

Sí. 

JAUME 

En  un  lloc  ben  segur? 

JOAN,  impacientant-se 

Sí. 

JAUME,  després  de  beure 

Diga'm  una  cosa  tant  sols,  perquè  no  estic  tran- 
quil. No  ho  sab  ningú  més  que  tu  aont  és? 

JOAN 

Ningú  més  que  jo.  (Pausa.) 

JAUME 

I  si  aquesta  nit  et  morissis,  com  quedaríem? 

JOAN,  cada  cop  més  molestat 
I  que  n'ets  de  pesat! 

JAUME 

També  fora  una  bona  pega,  que  tant  d'or  que- 
dés perdut  per  a  tots!  (Pausa.  Torna  a  beure.) 
Escolta,  Joan.  No  fora  millor  que  siguessim  dos 
a  saber  l'amagatall? 


*&'• 


JOAN,  molt  nerviós 

Ja  ho  sabràs.  Diumenge,  quan  tots  serem  aquí, 
la  treurem  de  sota  la  llosa. 

JAUME 

Ah!  Sota  la  llosa!  Doncs  és  aquí  mateix? 

JOAN 

Sí,  acabem  d'una  vegada.  És  aquí  sota. 
{Senyala  un  lloc  prop  d'un  reco  de  l'habitació.) 

JAUME 

Oh! 

{Ple  de  satisfacció,  torna  a  beure.) 

JOAN 

Ara,  Jaume,  anem  a  reposar.  Força  ens  convé. 
Apa,  al  llit.  {En  Jaume,  ubriac,  passa  davant.) 
Jaume,  sembla  que  vas  de  tort! 

JAUME 

No,  home,  no;  què't  penses? 

JOAN  K 

I 

Penso  que  has  traguejat  massa  i  t'has  enterbo- 
lit un  xic.  Apa,  passa.  Demà,  ni  a  trets  te  treurem 
del  llit.  {Cridant  cap  dins.)  Pepa! 

TIA  PEPA 

Què  mana? 

JOAN 

Despareu  la  taula,  tanqueu,  i  a  dormir  tothom! 

TIA  PEPA 

Tot  seguit. 

JOAN 

Bona  nit  i  bon'  hora. 

TIA  PEPA 

Descansa,  que  prou  falta  et  fa. 

ESCENA  V 
Tia  Pepa  i  Manelet 

TIA  PEPA 

Manelet,  vina  a  ajudar-me,  que  acabarem  més 
depressa. 

MANELET,  endormiscüt  i  fregant-se  els  ulls 
Què  dieu,  tia  Pepa? 

TIA  PEPA 

Apa,  desvetlla't!  Ajuda'm:  porta  aquests  plats 
a  la  cuina. 

MANELET 

Ara  voleu  fregar  plats?  Tant  tard? 

TIA  PEPA 

No,  ja'ls  fregaré  demà,  però  ara  endrecem-ho 
tot.  {Manelet,  amb  els  plats  a  la  mà,  se'n  va  en 
sentit  contrari.)  Aont  vas? 

MANELET 

A  la  cuina. 

TIA  PEPA 

Manelet,  desvetlla't;  la  cuina  és  de  l'altra  banda. 

MANELET 

Teniu  raó.  {Rient,  se'n  va  en  sentit  invers.  La 
tia  Pepa  continua  desparant  la  taula.)  Què  més 
voleu? 

TIA  PEPA 

Té,  agafa,  que  plegarem  les  estovalles. 
{Manelet  l'ajuda,  sempre  fent-ho  al  revés  i  enre- 
dant a  la  Pepa,  que  no  pot  plegar  les  esto- 
valles.) 

MANELET 

No  estireu  tant. 

TIA  PEPA,  donant-li  una  empenta 
Au,  vés  a  dormir;  té,  porta  el  porró  a  la  cuina. 

MANELET 

L'han  deixat  aixut! 

TIA  PEPA 

Aquell  Jaume,  si  el  deixessin  fer,  fins  les  botes 
del  celler  aixugaría;  però  no  més  beu  quan  el  vi 
no  li  costa  res. 

MANELET,  xarrupont  el  porró 
Ca,  ni  una  gota! 

TIA  PEPA 

Passa,  home,  passa. 

ESCENA   VI 

Tia  Pepa  i  Antón 

(U Antón,  entrant,  dóna  un  clatellot  al  Manelet 
que  l'ajuda  a  entrar  adins.) 

ANTÓN 

Passa,  nano,  al  jaç!  Pepa,  voleu  que  tanqui  el 
portal? 

TIA  PEPA 

Ja  ho  faré  jo. 

ANTÓN 

Ja  que  soc  aquí,  ja  tancaré  jo,  dóna. 

TIA  PEPA 

Que  l'haveu  sentit  aquest  çorrut  den  Jaume? 

ANTÓN 

Prou;  massa  que  l'he  sentit!  Sempre  serà  el 
mateix. 

TIA  PEPA 

S'ha  atipat  com  un  llop. 

ANTÓN  , 

I  porta  mitja  mona. 

TIA  PEPA 


És  un  poca  pena! 

ANTÓN 

Un  mal  home  és!  Ben  diferent  de  l'hereu!  L'un 
tot  cor;  l'altre  tot  avarícia.  Són  ben  bé  cara  i  creu. 
{Tot  prenent  un  fanal.)  Pepa,  deixeu-me  encen- 
dre. Aniré  a  donar  una  mirada  al  bestiar  i  cap  al 
jaç.  Demà  tindrem  matines.  A  les  tres  tinc  d'anar 
a  regar  l'hort  de  dalt.  Apa,  Pepa,  bona  nit. 

TIA  PEPA 

Bona  nit  ens  dò  Déu. 
{Tanca  la  porta,  anant-se' n  cada  un  pel  séu  can- 
tó. Pausa.) 


ESCENA   DARRERA 
Jaume  i  Joan 


{Jaume  entra  sense  fer  soroll  i  va  cap  al  lloc  in- 
dicat per  Joan,  aont  està  amagada  la  gerra, 
inspecciona  a  terra,  encén  un  misto,  i  quan  ha 
trobat  la  llosa,  espolsant-la  primer  amb  la  mà, 
encén  la  llumanera  i  amb  una  eina  aixeca  la 
llosa,  treu  la  gerra  i  la  porta  damunt  la  taula, 
f'atfoll  d'alegria,  i  l'abraça  i  la  petoneja.  En  el 
moment  que  va  per  a  destapar-la,  sent  soroll, 
s'espanta  i  s'hi  posa  davant,  al  temps  que  en- 
tra en  Joan  precipitadament,  amb  una  llum 
i  en  cos  de  camisa.) 

JOAN 

Què  fas  aquí? 

JAUME,  confós 

Res...  No  sé...  Jo,  res... 
(/oan,  a  l'anar  a  deixar  el  llum  damunt  la  taula, 
se  n'adona  de  la  gerra.) 

JOAN 

Jaume! 

JAUME 

No  he  pogut  resistir  la  tentació  :   he  volgut 
beure  la  gerra  i  acaronar  l'or  que  hi  ha  dins. 

JOAN 

Lladre! 

JAUME 

No'm  maltractis,  si  no... 

JOAN 

Sembla  mentida  que  siguis  germà  meu!  Torna 
la  gerra  aont  era! 

JAUME 

Oh!  Això  mai!  Ara  ja  he  sentit  la  frisança  de 
l'or!  Les  vui :  són  meves! 

JOAN 

Jaume,  són  de  tots  tres  germans. 

JAUME 

Joan,  escolta'm...  Sabs  lo  que  podríem  fer?... 


28  JOAN   ALER 


Jo  no't  vui  perjudicar...  Fem  una  cosa,  sí,  fem-la! 
Partim-les  entre  tots  dos,  i  a  l'altre  li  direm  que 
no  l'hem  trobada  la  gerra,  que  l'han  robada... 

JOAN 

Jaume,  estàs  borratxo! 

JAUME 

No,  no  n'estic,  no...  Escolta'm!  Fem  una  altra 
cosa :  partim  lo  que  hi  ha  dins  i  deixa-m'hi  unes 
quantes  monedes  per  a  repartir  diumenge.  Així, 
els  altres  no  sabran  res,  i  tu  i  jo  tindrem  més 
bona  part.  Vols?...  Sí,  fem-ho,  sí,  cuita...  Deslli- 
guem-la... Què  hermoses  deuen  ser!  Oh!  Què 
hermosesl 

JOAN 

Te'n  guardaràs  prou  de  tocar-la!  És  un  dipòsit 
sagrat.  Són  els  estalvis  del  pobre  pare. 

JAUME 

És  or,  i  el  vui ! 

JOAN 

Jaume!  Per  la  memòria  del  pare,  deixa  la  gerra 
i  reflexiona  que  lo  que  vols  fer  és  una  infàmia, 
una  iniquitat,  una  malifeta... 

JAUME 

Deixa'l  estar  el  pare:  ja  és  soterrat,  i  poc  en  sa- 
brà res  d'això.  Vina,  Joan,  sí,  partim.  (Sospesant 
la  gerra.)  I  n'hi  han  forces...  Sospesa,  sospesa... 
Oh  quant  d'or...  or,  molt  or... 

JOAN 

Prou,  acabem  d'una  vegada! 

{Agafa  la  gerra  de  les  mans  den  Jaume.  Tots  dos 
forcegen.  En  Jaume  té  més  força  i  se  la  fa  seva 
novament,  abraçant-s' hi.) 

JAUME 

Tot  és  inútil,  Joan  :  no  puc  resistir  la  tentació 
de  posseir  aquest  or,  el  vui  tocar...  fer  relliscar 
d'una  mà  a  l'altra  aqueixes  monedes,  besar-les 
i  ajuntar-les  a  les  que  jo  tinc  desades...  Quin 
munt  faran!  Joan,  no  siguis  toçut,  partim,  partim, 
cuita,  no'm  facis  glatir,  ^no  veus  com  pateixo? 

JOAN 

Mal  home!  Avariciós!  Me  creus  capaç  de  sem- 
blant trapacería?  Jaume,  domina't,  entra  en  raó. 
Aquest  or  el  pare  el  va  recuUir  pels  seus  tres 
fills.  Hem  de  complir  la  seva  voluntat.  Sigues 
honrat,  sigues  bo. 

JAUME,  sempre  acariciant  la  gerra 

Bo  i  pobre!  Ca  home,  ca!  Val  més  ser  ric,  tenir 
unces,  forces  unces... 

JOAN 

Més  m'estimo  creure  que  estàs  borratxo.  Anem; 
deixa  la  gerra  al  séu  lloc  i  demà,  quan  t'haurà 
passat  la  borratxera,  tu  mateix  t'avergonyiràs  de 
lo  que  ara  estàs  fent. 

JAUME 

No'm  maltractis.  No,  no  n'estic  de  begut. 

JOAN 

Fes  lo  que't  mano;  deixa  la  gerra  al  séu  lloc, 
0  sinó  crido... 

JAUME,  esfereii,  agafa  fortament  la  gerra 

No,  no  cridis,  no,  que  també  voldrien  ser-hi 
a  partir.  No  cridis. 

JOAN,  va  cap  a  la  porta  de  Thabitació  interior 
Doncs,  acabem! 

JAUME,  barrant-li  el  pas 

Joan,  mira  lo  que  vas  a  fer.  Per  darrera  vegada, 
vols  0  no  vols  partir? 

JOAN 

Mai! 

JAUME 

Doncs  me'ls  quedaré  tots  i  tu  ja  t'arreglaràs 
amb  els  altres. 
{Agafa  la  gerra  i  se'n  va  corrent  cap  a  la  porta.) 

JOAN,  barrant-li  també  el  pas 
Lladre,  més  que  lladre!  {Forcejant.) 

JAUME 

Aquest  or  serà  meu,  costi  lo  que  costi!  {Force- 

jant,  cauen  tots  dos  a  terra  i  la  gerra  rodola.  En 
Joan  cau  assota  i  en  Jaume  li  apreta  el  coll  fins 
estabornir-lo;  en  Jaume  es  redreça,  de  primer 
esfereit,  però  iot  reculant,  mirant-se  an  en  Joan, 
ensopega  amb  la  gerra  i  amb  un  instint  d'alegria 
la  recull,  l'abraça  i  la  porta  damunt  de  la  taula, 
besant-la  foll  de  cobdícia.  Alli  es  treu  un  ganivet 
i  trenca  els  lligams.  Abans  d' obrir- la,  es  gira 
cap  an  en  Joan,  se'n  va  cap  a  ell  i  el  sacceja. 
Destapa  la  gerra  i  al  mirar  adins  s'adona  de  lo 
que  hi  ha.)  Mala  negada!  Pedres...!  {Remena  la 
gerra.)  Tot  pedres!  {Furiós.  De  sopte,  amb  ale- 
gria.) Oh!  Un  paper!  {Llegint,  aprop  de  la  llu- 
manera.)  «Fills  meus:  Perquè'm  cuidessiu  bé 
fins  a  la  meva  darrera  hora,  us  he  fet  creure  en 
l'or  de  la  gerra.  Perdoneu-me...»  {Ofegant-se 
de  ràbia.)  Reïra  de  Déu! 

{En  Joan  s'ha  anat  incorporant,  i  mig  arrosse- 
gant-se a  terra,  amb  veu  forta,  però  enroga- 
llada,  Ja  prop  den  Jaume.) 

JOAN 

Maleit  sigues!  Lladre...! 

JAUME,  esfereit 

La  veu  del  pare!  La  veu  del  pare! 
{Cau  a  plom  sobre  la  taula,  amagant-se  el  cap 
entre  els  braços. ) 

TELÓ 

